અન્ગેલા બહારથી ટેકાવાળી સરકાર ચલાવવા રાજી થશે કે તેના પર વાત આવીને અટકી છે. આવી સરકાર ચાલે ખરી, પણ લાંબા ગાળે તેની સામે લોકોની નારાજી ઊભી થાય છે. આવી સરકારના વડાની બદનામી થાય છે, કેમ કે ભાગ્યે જ કશું નક્કર કામ થઈ શકે છે. વી. પી. સિંહ અને ચંદ્રશેખરની કેવી હાલત થઈ હતી તે આપણે જાણીએ છીએ. જર્મનીમાં આ સ્થિતિ છે. નરસિંહ રાવની સરકાર 1991થી 1996 પાંચ વર્ષ ચાલી. તે પહેલાં 1989માં વી. પી. સિંહ અને ચંદ્રશેખરની સરકારો આવી અને ગઈ. રાવની સરકાર પછી 1996માં પણ દેવેગોવડા, આઇ. કે. ગુજરાલ અને વાજપેયીની સરકારો આવી અને ગઈ. 1999માં ફરી વાજપેયી સરકાર આવી અને 2004 સુધી, પણ તે નબળા ટેકાની સરકાર હતી.